Waréng

Waréng; Gmelina elliptica; nyaéta tutuwuhan anu asalna tina kulawarga Lameaceae.
Waréng loba kampanggih hirup kalawan subur di kapuloan: Andaman, Bornéo, Kamboja, China, Jawa, kapuloan Sunda, Malaysia, Maluku, Pilipina, Sulawesi, Sumatra, Viétnam. Ieu tangkal hirup sisi leuweung, utamana sisi susukan atawa tempat landeuh.

Ngaran séjén
Badhara bush (Inggris); bohol, talangud (Tagalog); bulangan, bolongeh (Malaysia); Khaang maeo, kra bia lueng, nom maeo (Thailand);Tu hu la (Viétnam)
Waréng katelah ogé: Bulang Hutan, Bulang Kecil, Pukang Mata Hari

Ciri mandiri
Jangkung tangkalna 2-4 méter, mun diantepkeun hirup bisa waé jangkungna nepika 12 méter kalawan mibanda buleudan tangkal 25cm.
Daunna lonyod, kelir héjo kolot 2-5 cm rubak, 3-8 panjang.
Kembang ngarantuy (tandan) panjang kurang leuwih 10 cm, kelirna konéng, bijil sapasang kénca jeung katuhu, panjang 3-5 cm diaméter 2 cm.
Buahna baruleud aya ogé anu lonyod panjang 2 cm buleudan;diameter n1.5 cm.

Ubar
Daunna bisa dimangpaatkeun pikeun ubar nyeri beuteung, bisa ogé ngubaran nyeri huntu; daunna dibebek/dirieus tuluy ditapelkeun kana gugusi huntu nu nyeri.
Daun atawa akarna bisa dipaké ngubaran raheut, rieut, panyakit kulit, jeung reumatik. Akarna ogé dicampur jeung  Jeruk mipis bisa dimangpaatkeun pikeun ngubaran raheut, digunakan pikeun anémia, bisa ogé pikeun ngubaran buuk murudul (kebotakan(.Buahna, dicampur jeung bawang bodas katut jeruk mipisdipaké ngubaran ararateul.Kagunaan lain, ieu pepelakan bisa dimangpaatkeun pikeun pager hirup atawa papaés buruan.

Dicutat tina

 tutuwuhan tropis
Lameaceae
 tutuwuhan ubar